**INDOKOLÁS**

*Általános indokolás*

A letelepedési támogatásról szóló rendelet célja, hogy Szakmár községben történő letelepedést ösztönözze, ezáltal a lakosság csökkenés egyre gyorsuló ütemének lassítása, a település népességmegtartó erejének növelése.

A rendelet módosításának célja, hogy a 40/2020. (III.11.) Korm. rendelettel kihirdetett veszélyhelyzetben az ügyfelek a letelepedési támogatás igénylésének céljából, kizárólag ezen ügyintézés, illetve az ehhez kapcsolódó tevékenységek (iratok, igazolások, fénymásolás, stb.) miatt lehetőség szerint ne hagyják el otthonukat, és ne keressék fel a zsúfolt helyeket, illetve a Hivatalt.

További cél, hogy egy későbbi időpontban, amikor már a járványügyi intézkedések remélhetőleg feloldásra kerülnek, valamennyi arra jogosult kérelmezhesse a letelepedési támogatást.

*Részletes indokolás*

**1. §-hoz**

A letelepedési támogatási iránti kérelem benyújtási idejére vonatkozó módosítás kerül meghatározásra.

**2. §-hoz**

A hatályba léptető és hatályon kívül helyező rendelkezéseket tartalmazza a rendelet.